DA Den Europæiske Unions Tidende C 316/3

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 316/03)

Sag nr.: XA 292/08

Medlemsstat: Tyskland

Region: Tyskland

Støtteordningens benævnelse: Richtlinien des Bundesministeriums für Ernährung, Landwirtschaft und Verbraucherschutz über die Verwendung des Zweckvermögens des Bundes bei der Landwirtschaftlichen Rentenbank (LR), Ziffer 2.2 Markt- und Praxiseinführung

Retsgrundlag: § 2 Abs. 1 des Gesetzes über das Zweckvermögen des Bundes bei der Landwirtschaftlichen Rentenbank vom 12. August 2005 (BGBl. I S. 2363), zuletzt geändert durch Art. 175 der Neunten Zuständigkeitsanpassungsverordnung vom 31. Oktober 2006 (BGBl. I S. 2407)

Foranstaltningens art: Støtteordning

Årlige samlede udgifter til ordningen: 1,4 mio. EUR

Samlet ad hoc-støtte: 0 EUR

Udbetalt over en periode på: 6 år

Maksimal støtteintensitet: Værdien af støtte ydet til en virksomhed må ikke overstige 40 %, udtrykt i procent af de støtteberettigede omkostninger, eller 400 000 EUR i absolutte tal, i nogen periode på tre regnskabsår

Gennemførelsesdato: Den 20. august 2008.

(Såfremt anmeldelsen forsinkes som følge af yderligere spørgsmål, træffes der interne foranstaltninger til at sikre, at den frist, der er fastsat i artikel 20, stk. 1, i forordning (EF) nr. 1857/2006, overholdes)

Ordningens eller den individuelle støttes varighed: Den 30. juni 2014

Målet med støtten: Fremme af små og mellemstore virksomheder i forbindelse med markedsføring og praktisk anvendelse af innovationer gennem fremme af investeringer i landbrug og havebrug (artikel 4 i forordning (EF) nr. 1857/2006).

Investeringer i markedsføring og praktisk anvendelse er støtteberettigede, hvis de er rettet mod et eller flere af følgende mål:

Beregningsgrundlaget for fremme af projekter vedrørende markedsføring og praktisk anvendelse er nedenstående udgifter, hvis de anses for at tjene som rollemodeller:

Der ydes ikke støtte til rene erstatningsinvesteringer, erhvervelse af produktionsrettigheder, dyr og etårige kulturer, plantning af etårige kulturer, afvandingsarbejder eller vandingsudstyr og -arbejder, medmindre sådanne investeringer medfører en reduktion af vandforbruget på mindst 25 %. Der kan ydes støtte til køb af arealer, undtagen til bygge- og anlægsformål, på indtil 10 % af de støtteberettigede investeringsomkostninger

Berørte sektorer: NACE-kode A10500 — Mixed farming

Den støttetildelende myndigheds navn: Landwirtschaftliche Rentenbank

Den støttetildelende myndigheds adresse:

Hochstr. 2 D-60313 Frankfurt am Main

Websted: http://www.rentenbank.de/d/Kredite/Richtlinie_Zweckvermoegen.pdf

Andre oplysninger: —

Sag nr.: XA 308/08

Medlemsstat: Republikken Slovenien

Region: —

Støtteordningens benævnelse eller navnet på den virksomhed, der modtager en individuel støtte: Pomoč za izgube zaradi neugodnih vremenskih razmer – suša 2007

Retsgrundlag:

— zakon o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07 in 102/07) – v nadaljevanju: ZOPNN

— delni program odprave posledic škode v kmetijstvu zaradi naravnih nesreč v letu 2007 (sklep Vlade RS na 164. redni seji z dne 3. aprila 2008, točka 1.6)

— končna ocena neposredne škode v tekoči kmetijski proizvodnji zaradi toč in suše v letu 2007 (sklep Vlade RS na 152. redni seji z dne 27. decembra 2007, točka 1.13)

— uredba o metodologiji za ocenjevanje škode (Uradni list RS, št. 67/03, 79/04, 81/06, 68/08)

Forventede årlige udgifter til ordningen eller det samlede individuelle støttebeløb, der ydes til virksomheden: De forventede udgifter for 2008 er på 4 622 990 EUR, hvilket svarer til 28 % af de anslåede skader forårsaget af den pågældende naturkatastrofe (tørke) i 2007

Maksimal støtteintensitet: Statsstøtten til skader forårsaget af tørke ydes til støttemodtagerne i overensstemmelse med bestemmelserne i ZOPNN og dekretet om metoden for beregning af bekræftede skader i landbruget og metoden for beregning af størrelsen af tilladte bevillinger for at råde bod på konsekvenserne af skader i landbruget (Republikken Sloveniens officielle tidende nr. 109/03, 77/04 og 97/04).

For at råde bod på konsekvenserne af skader i landbruget som følge af tørke ydes der til støttemodtagerne følgende støttebeløb pr. landbrugsprodukt:

op til 40 % af de anslåede direkte skader eller op til 45 % i ugunstigt stillede områder, hvis skaderne skyldes ugunstige vejrforhold, som ikke kan dækkes af forsikringskontrakter for landbrugsproduktionen i Republikken Slovenien.

Ved fastsættelsen af størrelsen af støtten til støttemodtageren for at råde bod på konsekvenserne af skader i landbruget sikres det for hvert enkelt berørt landbrugsprodukt, at summen af:

støtten til at råde bod på konsekvenserne af skader i landbruget i henhold til denne lov

enhver anden statsstøtte til at råde bod på konsekvenserne af skader i landbruget

kommunale budgetmidler, der ydes til støttemodtageren som direkte betaling for at råde bod på konsekvenserne af skader i landbruget, og

forsikringsbetalinger til dækning af skader i landbruget (hvor forsikring er mulig)

ikke overstiger 80 % og, i ugunstigst stillede område, 90 % af formindskelsen af landbrugsproduktionens værdi.

Formindskelsen af landbrugsproduktionens værdi beregnes som forskellen mellem:

den sædvanlige årsproduktion af landbrugsproduktet multipliceret med det pågældende produkts gennemsnitlige markedspris og

den faktiske årsproduktion af landbrugsproduktet i det år, hvor skaderne i landbruget indtraf, multipliceret med det pågældende produkts gennemsnitlige markedspris i det år.

Omkostninger, der ikke skyldes de ugunstige vejrforhold, er ikke inkluderet i beregningen

Gennemførelsesdato: Den 28. august 2008

Ordningens eller den individuelle støttes varighed: Støtten kan godkendes inden for et år efter vedtagelsen af programmet, dvs. frem til den 3. april 2009

Målet med støtten: Støtte til SMV'er

Henvisning til artikler i forordning (EF) nr. 1857/2006 og støtteberettigede omkostninger: Støtteordningen inkluderer foranstaltninger og støtteberettigede omkostninger, der udgør statsstøtte i henhold til artikel 11 i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 11: Støtte i forbindelse med tab som følge af ugunstige vejrforhold

Berørt(e) sektor(er): Landbrug

Den støttetildelende myndigheds navn og adresse:

Ministrstvo za kmetijstvo, gozdarstvo in prehrano Dunajska cesta 58 SLO-1000 Ljubljana

Agencija RS za kmetijske trge in razvoj podeželja Dunajska cesta 160 SLO-1000 Ljubljana

Websted: http://www.mkgp.gov.si/fileadmin/mkgp.gov.si/pageuploads/saSSo/zakonodaja/2008/DIREKTORAT_ZA_KMETIJSTVO/NARAVNE_NESRECE/Delni_program_odprave_posledic_skode_v_kmetijstvu_zaradi_naravnih_nesrec_v_letu_2007.pdf

Andre oplysninger: Ovennævnte retsgrundlag opfylder kravene i forordning (EF) nr. 1857/2006 om støtteforanstaltninger i forbindelse med tab som følge af ugunstige vejrforhold, som skal gennemføres af Republikken Slovenien, og gældende almindelige bestemmelser.

På sit 152. ordinære møde den 27. december 2007 anerkendte Republikken Sloveniens regering officielt de ugunstige vejrforhold i form af tørken i 2007 som en begivenhed, som kan sidestilles med en naturkatastrofe.

Tabsberegningen skal foretages på bedriftsplan. Den tilhørende kompensation udbetales direkte til den berørte landmand. Ved beregningen af kompensationen sikres det, at summen af de midler, der ydes til at råde bod på konsekvenserne af skaderne, andre midler over statsbudgettet, der ydes til at råde bod på konsekvenserne af skaderne i landbruget, og kommunale budgetmidler, der ydes til støttemodtageren som direkte betaling til at råde bod på konsekvenserne af skaderne i landbruget, ikke overstiger 80 % og, i ugunstigt stillede områder, 90 % af faldet i landbrugsproduktionens værdi. Det var ikke muligt at forsikre produktionen mod tørke i Slovenien i 2007, hvilket forklarer, hvorfor forsikringsbetalinger ikke er inkluderet i beregningen. Omkostninger, der ikke skyldes de ugunstige vejrforhold, er ikke inkluderet i beregningen

Branko RAVNIK

Generalni direktor Direktorata za kmetijstvo

Sag nr.: XA 316/08

Medlemsstat: Østrig

Region: Oberösterreich

Støtteordningens navn eller navnet på den virksomhed, der modtager individuel støtte: Richtlinie für die Gewährung eines Zuschusses des Landes Oberösterreich zu den Prämienkosten für die Rinderversicherung

Retsgrundlag: OÖ Landwirtschaftsgesetz

De planlagte årlige udgifter i henhold til ordningen eller den samlede individuelle støtte, der er ydet virksomheden: I Oberösterreich forventes de gennemsnitlige årlige udgifter at være 500 000 EUR

Maksimal støtteintensitet: Der ydes en støtte på højst 25 % af præmieudgifterne

Gennemførelsestidspunkt: Januar 2009

Støtteordningens eller det individuelle støtteprojekts varighed: Januar 2009-2013

Støttens formål: Bedrifter med kvæghold, særlig på alpegræsgange og enge, har især i de seneste år stadig hyppigere været udsat for ekstreme vejrforhold, som kan være særdeles farlige for kvæg. Især efter uvejr sker det mere og mere, at dyr på alpegræsgange kommer til skade eller styrter ned, hvilket resulterer i store økonomiske tab i kvægholdet. Ud over disse farer optræder der også på grund af klimaforandringer på vores breddegrader flere sygdomme med dødelig udgang i kvægholdet, hvilket skyldes, at insekter og parasitter breder sig til et større område. Højere tabskvoter som følge af dødfødte dyr samt tab som følge af dødsfald blandt syge og ulykkesramte dyr kan udgøre en trussel mod landmandens fortsatte eksistensgrundlag. Alene i Oberösterreich blev der i 2007 anmeldt ca. 8 600 dyreskader hos 150 929 stykker forsikret kvæg. Forsikringsgraden ligger i Oberösterreich — med ca. 585 000 stykker kvæg — på knap 26 %.

Disse retningslinjer skal skabe et yderligere incitament til, at landbrugere forsikrer sig mod tab som følge af, at deres kvæg dør på grund af sygdomme eller ulykker. Landbrugerne skal tilskyndes til selv at tage ansvaret for risiko- og krisestyring og sikre udviklingen af deres bedrift økonomisk ved at forsikre sig mod risici.

I mange tilfælde viser en forsikringspolice sig at være det bedste instrument for god risikostyring. Tilmed har landbrugeren i skadestilfælde et krav på skadeserstatning og er ikke henvist til statslige ad hoc-udbetalinger.

Formålet er at reducere økonomiske tab i forbindelse med kvægavl og dermed bidrage til at bevare græsområder og opretholde kvægproduktionen i Oberösterreich. En langfristet sikring af kvægavl som en værdifuld levevej — særlig på alpegræsgange og enge — er ikke blot et landbrugspolitisk anliggende, men også et kulturelt og samfundspolitisk anliggende.

Mål:

risikosikring og bidrag til en stabil bedriftsudvikling

beregnelig indtægt i kvægbrug

omkostningslempelse i risikostyringen

bidrag til bevaring af græsområder og opretholdelse af kvægproduktionen i Oberösterreich

støtte til landdistrikter

Berørte sektorer: Landbrugsbedrifter med kvægbrug i Oberösterreich

Navn og adresse på den myndighed, der yder støtten:

Amt der Oberösterreichischen Landesregierung (Office of the Government of Upper Austria) Abteilung für Land- und Forstwirtschaft Bahnhofplatz 1 A-4021 Linz

Websted: http://www.land-oberoesterreich.gv.at/cps/rde/xchg/SID-9218A12A-67057BFB/ooe/hs.xsl/77441_DEU_HTML.htm

Andre oplysninger: Ordningen med støtte til forsikringspræmier er baseret på artikel 12 i forordning (EF) nr. 1857/2006.

Støtten hindrer ikke det indre marked for forsikringsydelser i at fungere. De østrigske myndigheder (Amt der Oberösterreichischen Landesregierung) garanterer, at støtten ikke begrænses til forsikringer hos et enkelt forsikringsselskab og heller ikke gøres betinget af, at forsikringen tegnes hos et forsikringsselskab, som er etableret i Østrig

Sag nr.: XA 320/08

Medlemsstat: Republikken Slovenien

Region: Območje občine Horjul

Støtteordningens benævnelse eller navnet på den virksomhed, der modtager en individuel støtte:

Pomoč za ohranjanje in razvoj kmetijstva in podeželja v občini Horjul za programsko obdobje 2008–2013

Retsgrundlag:

Pravilnik o dodeljevanju finančnih pomoči za programe razvoja podeželja in kmetijstva v občini Horjul

Forventede årlige udgifter til ordningen eller det samlede individuelle støttebeløb:

2008: 15 000 EUR

2009: 10 000 EUR

2010: 10 000 EUR

2011: 10 000 EUR

2012: 10 000 EUR

2013: 10 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder

— op til 40 % af de støtteberettigede omkostninger i andre områder.

2. Bevarelse af traditionelle landskaber og bygninger:

— op til 50 % af de støtteberettigede omkostninger til investeringer i eller tiltag til bevarelse af kulturværdier i form af produktionsmidler på bedrifterne, f.eks. landbrugsbygninger (kornmagasiner, høstativer, lader, svinestier, bistader mv.), forudsat at investeringen ikke indebærer nogen forøgelse af bedriftens produktionskapacitet

— op til 50 % af de støtteberettigede omkostninger til investeringer i eller tiltag til bevarelse af kulturværdier i form af ikke-produktive kulturværdier på bedrifterne.

3. Jordfordeling:

— op til 100 % af de faktiske omkostninger til advokatbistand og administration

Gennemførelsesdato: September 2008 (støtten ydes først efter offentliggørelse af de kortfattede oplysninger på Europa-Kommissionens websted)

Ordningens eller den individuelle støttes varighed: Indtil den 31. december 2013

Målet med støtten: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Kapitel II i forslaget til »Pravilnik o dodeljevanju finančnih pomoči za programe razvoja podeželja in kmetijstva v občini Horjul« omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 13: Støtte til jordfordeling

Berørt(e) sektor(er): Landbrug

Den støttetildelende myndigheds navn og adresse:

Občina Horjul Slovenska cesta 7 SLO-1354 Horjul

Websted: http://www.uradni-list.si/1/objava.jsp?urlid=200881&objava=3604

Andre oplysninger: Kommunens regler opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Janko JAZBEC

Sag nr.: XA 321/08

Medlemsstat: Slovenien

Region: Območje občine Sveta Trojica v Slovenskih goricah

Støtteordningens benævnelse eller navnet på den virksomhed, der modtager en individuel støtte: Podpora programom razvoja podeželja v občini Sveta Trojica v Slovenskih goricah 2008–2013

Retsgrundlag: Pravilnik o ohranjanju in spodbujanju razvoja kmetijstva in podeželja v občini Sveta Trojica v Slovenskih goricah za programsko obdobje 2008–2013

Forventede årlige udgifter til ordningen eller det samlede individuelle støttebeløb:

2008: 15 000 EUR

2009: 14 000 EUR

2010: 14 500 EUR

2011: 14 500 EUR

2012: 15 000 EUR

2013: 15 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 40 % af de støtteberettigede investeringsomkostninger

— individuelle støttebeløb må ikke overstige 400 000 EUR i en periode på tre regnskabsår.

2. Støtte til bevarelse af traditionelle landskaber og bygninger:

— op til 100 % af de faktiske omkostninger til uproduktive værdier

— op til 60 % af de faktiske omkostninger til investeringer i produktionsmidler på landbrugsbedrifter, forudsat at investeringen ikke indebærer nogen forøgelse af bedriftens produktionskapacitet

— op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningernes kulturværdi.

3. Støtte til betaling af forsikringspræmier:

— i overensstemmelse med »Uredbe o sofinanciranju zavarovalnih premij za zavarovanje kmetijske proizvodnje« for det indeværende år (retsakt om medfinansiering af forsikringspræmier for landbrugsproduktion), som vedtaget af regeringen, supplerer kommunens støtte medfinansieringen op til 50 % af de støtteberettigede faktiske omkostninger til forsikringspræmier.

4. Støtte til jordfordeling:

— op til 100 % af de faktiske støtteberettigede omkostninger.

5. Støtte til fremme af produktionen af kvalitetslandbrugsprodukter:

— op til 100 % af omkostningerne ved aktiviteter til forbedring af kvaliteten af landbrugsprodukter

— støtten ydes i form af subsidierede tjenesteydelser og må ikke omfatte direkte betalinger til producenterne, bortset fra det i ovenstående afsnit nævnte beløb.

6. Støtte til teknisk bistand i landbrugssektoren:

— op til 100 % af omkostningerne i form af subsidierede tjenesteydelser; må ikke omfatte direkte betalinger til landbrugerne

Gennemførelsesdato: Den 13. oktober 2008 (støtten ydes først efter offentliggørelse af de kortfattede oplysninger på Europa-Kommissionens websted)

Ordningens eller den individuelle støttes varighed: Indtil den 31. december 2013

Målet med støtten: Støtte til SMV

Henvisning til artikler i forordning (EF) nr. 1857/2006 og støtteberettigede omkostninger: Forslaget til »Pravilnik o ohranjanju in spodbujanju razvoja kmetijstva in podeželja v Občini Sveta Trojica v Slovenskih goricah za programsko obdobje 2008-2013« omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Teknisk bistand i landbrugssektoren

Berørt(e) økonomisk(e) sektor(er): Landbrug

Den støttetildelende myndigheds navn og adresse:

Občina Sveta Trojica v Slovenskih goricah Mariborska cesta 1 SLO-2235 Sveta Trojica v Slovenskih goricah

Websted: http://www.izit.si/muv/index.php?action=showPredpis&predpisID=6666

Andre oplysninger: Ved foranstaltningen til betaling af præmier til forsikring af afgrøder og høstudbytte tages der højde for følgende ugunstige vejrforhold, der kan sidestilles med naturkatastrofer: forårsfrost, hagl, brand, lynnedslag, storme og oversvømmelser.

Kommunens regler opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten).

Med ikrafttrædelsen af denne ordning udløber ordning XA 422/07

Darko FRAS

Župan občine Sveta Trojica v Slovenskih goricah